Vier beamptes in polisiekantore vermoor | Maroela Media
Persone staan agter 'n polisielint nadat hulle uit die hoofkwartier van die polisie ontruim is (3 Oktober 2019) (Foto: AP Photo/Kamil Zihnioglu)
Loic Travers, woordvoerder van die polisievakbond, het aan verslaggewers gesê die aanval het vermoedelik in 'n kantoor begin en na die res van die gebou uitgewyk. Die polisie se hoofkwartier is 'n groot gebou oorkant die Notre Dame-katedraal.
Dit is nie onmiddellik duidelik hoeveel mense beseer is nie.
Travers het gesê die motief is onbekend, maar die 20-jarige polisiewerknemer, verantwoordelik vir die aanval, het in die intelligensie-eenheid gewerk en voor Donderdag nie gevaarlik voorgekom nie.
Hy het gesê hy is nie bewus van 'n soortgelyke aanval van dié omvang nie.
Emery Siamandi, wat by die hoofkwartier werk, het gesê hy was op die trappe op pad na die bevelvoerder se kantoor toe hy geweerskote gehoor het. "Ek het oomblikke later drie polisievroue gesien huil. Ek kon hulle nie help nie, en hulle kollegas het ook gehuil, so ek het aangeneem dit moet ernstig wees."
Die aanval kom 'n dag ná duisende polisiebeamptes in Parys opgeruk het om teen lae lone, lang werksure en 'n toename in selfmoorde onder hul kollegas, te betoog.